
PËR DISA NDRYSHIME NË VENDIMIN NR. 848, DATË 21.10.2010 TË KËSHILLIT TË MINISTRAVE “PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA NDËRTIMI I LINJËS 400 KV TIRANË 2 - ELBASAN 2, QARKU I ELBASANIT”

Në mbështetje të nenit 100 të Kushtetutës dhe të neneve 5 pika 1, 20 e 21 të ligjit nr. 8561, datë 22.12.1999 “Për shpronësimet dhe marrjen në përdorim të përkohshëm të pasurisë, pronë private, për interes publik”, me propozimin e Zëvendëskryeministrit dhe Ministër i Ekonomisë, Tregtisë dhe Energjetikës, Këshilli i Ministrave 

VENDOSI:

Pikat 3 dhe 4 të vendimit nr. 848, datë 21.10.2010 të Këshillit të Ministrave, ndryshohen si më poshtë vijon: 
“3. Pronarët e pasurive të paluajtshme, që shpronësohen, të kompensohen në lekë, në vlerë të plotë, sipas masës përkatëse të kompensimit, që paraqitet në tabelën që i bashkëlidhet këtij vendimi, për sipërfaqen e përgjithshme 5 832.7 (pesë mijë e tetëqind e tridhjetë e dy pikë shtatë) m2, vlerësuar në shumën e përgjithshme prej 138 274 629.6 (njëqind e tridhjetë e tetë milionë e dyqind e shtatëdhjetë e katër mijë e gjashtëqind e njëzet e nëntë pikë gjashtë) lekësh.
4. Vlera e përgjithshme e shpronësimit prej 138 274 629.6 (njëqind e tridhjetë e tetë milionë e dyqind e shtatëdhjetë e katër mijë e gjashtëqind e njëzet e nëntë pikë gjashtë) lekësh, të përballohet nga fondet e OST sh.a.”.
Ky vendim hyn në fuqi menjëherë dhe botohet në Fletoren Zyrtare.

Kryeministri
Sali Berisha
